**25η ΜΑΡΤΙΟΥ**

Πλησιάζει η 25 η Μαρτίου. Αυτή τη μέρα όλοι οι Έλληνες θα γιορτάσουμε δύο μεγάλες γιορτές.

Η μια είναι ο **Ευαγγελισμός της Θεοτόκου**. Σαν αυτή τη μέρα, ο αρχάγγελος Γαβριήλ κατέβηκε στη γη. Τον έστειλε ο Θεός στην Παναγία για να της πει ότι θα γεννήσει το γιο Του, το Σωτήρα Χριστό.

Η άλλη είναι η **γιορτή του έθνους μας**. Πριν από πολλά χρόνια, η Ελλάδα ήταν σκλαβωμένη στους Τούρκους. Αυτοί βασάνιζαν πολύ τους Έλληνες, τους σκότωναν, τους έπαιρναν τις περιουσίες τους. Μα το χειρότερο απ’ όλα ήταν το **παιδομάζωμα**. Άρπαζαν με τη βία τα μικρά Ελληνόπουλα και τα έκαναν **γενίτσαρους**, δηλαδή στρατιώτες. Υπολογίζεται ότι τους τρεις πρώτους αιώνες αρπάχτηκαν γύρω στο ένα εκατομμύριο παιδιά.

Τα παιδιά αναγκάζονταν αν πηγαίνουν κρυφά τις νύχτες στις εκκλησιές για να μάθουν γράμματα, αφού οι Τούρκοι είχαν κλείσει τα σχολεία. Δάσκαλός τους ήταν ο ιερέας. Τους μάθαινε ανάγνωση, γραφή και τους μιλούσε για την ελευθερία.

Πολλοί Έλληνες ανέβαιναν στα βουνά γιατί δεν άντεχαν τη σκλαβιά. Γίνονταν **κλέφτες** και χτυπούσαν τους Τούρκους.

«Ως πότε παλικάρια θα ζούμε στα στενά

Μονάχοι σαν λιοντάρια, στις ράχες, στα βουνά.

Καλύτερα μιας ώρας ελεύθερη ζωή

Παρά σαράντα χρόνια σκλαβιά και φυλακή»

Πέρασαν έτσι 400 χρόνια. Οι Έλληνες αποφάσισαν να ξεσηκωθούν και να αγωνιστούν εναντίον των Τούρκων. Έτσι στις 25 Μαρτίου του 1821, άρχισε η **Ελληνική Επανάσταση**. Όλοι οι Έλληνες ορκίστηκαν να διώξουν τους Τούρκους και να ελευθερωθούν. **«Ελευθερία ή Θάνατος»** ήταν το σύνθημά τους. Παρόλο που ήταν λίγοι πολέμησαν με θάρρος, παλικαριά και πίστη στο Θεό. Άντρες, γυναίκες και παιδιά, όλοι πρόσφεραν στον αγώνα ό,τι μπορούσαν. Μετά από 9 χρόνια σκληρής πάλης με τους Τούρκους, η Ελλάδα ήταν και πάλι επιτέλους ελεύθερη.

Πολλοί Έλληνες βρήκαν ένδοξο θάνατο στις μάχες εναντίον των Τούρκων**. Ο Θεόδωρος Κολοκοτρώνης, ο Κωνσταντίνος Κανάρης, ο Γεώργιος Καραϊσκάκης, ο Οδυσσέας Ανδρούτσος,** είναι μερικοί από αυτούς. Σήμερα όλοι οι Έλληνες θυμόμαστε αυτούς που πολέμησαν για την ελευθερία της Ελλάδας και παραδειγματιζόμαστε από τη θυσία τους.